सेकण्डरी माता-पिता/देखभालकर्ता तथा सेकण्डरी छात्र,

3 फरवरी, 2022 से शुरू होने वाले दूसरे सेमेस्टर के लिए इन-पर्सन और वर्चुअल लर्निंग के बीच में स्विच करने के लिए समय रहते योजना बनाने के लिए, परिवर्तन का अनुरोध करने वाले परिवारों और छात्रों को **29 नवम्बर और 6 दिसम्बर** के बीच में [स्विच फॉर्म](https://www.tdsb.on.ca/School-Year-2021-22/Switch-Form/Secondary-Switch-Form) को अवश्य पूरा करना होगा। स्विच के लिए अनुरोध करने वाले प्रत्येक छात्र द्वारा फॉर्म को पूरा करना आवश्यक है। ऐसे परिवार और छात्र जो परिवर्तन नहीं चाहते हैं, उन्हें फॉर्म भरने की आवश्यकता नहीं है।

हालांकि हम यह गारंटी नहीं दे सकते कि स्विच के सभी अनुरोधों को पूरा किया जा सकता है, लेकिन हमारा लक्ष्य उपलब्ध प्रोग्रामों और स्पेस (अर्थात फ्रेंच इम्मर्सन, एक्टेंडेड फ्रेंच, विशेषज्ञ प्रोग्राम, वैकल्पिक स्कूल, अन्य सीमित परिस्थितियां) के आधार पर, जितना संभव हो सके उतने अनुरोधों को पूरा करने का है।

टीडीएसबी (TDSB) सर्वेक्षण के परिणामों के आधार पर, हमें पता है कि अधिकांश छात्र इन-पर्सन लर्निंग को पसंद करते हैं, क्योंकि इसी व्यवस्था में वे सर्वश्रेष्ठ शिक्षा प्राप्त कर सकते हैं। अधिकांश परिवारों ने 2021-22 स्कूल वर्ष के लिए इन-पर्सन लर्निंग को चुना है।

नियमित सेमेस्टर 2 की शुरूआत के साथ हम अधिक से अधिक छात्रों का फिर से व्यक्तिगत रूप से स्वागत करने के प्रति उत्साहित हैं। हमें इस बात से बहुत प्रेरणा मिली है कि इस आयु समूह में टीकाकरण में लगातार बढ़ोतरी हो रही है; और समग्र दर उच्च है।

जब छात्र अपने अध्यापक और साथियों के साथ बातचीत करते हुए एक दूसरे को देखते हैं, तो उनकी भागीदारी बढ़ जाती है। सेमेस्टर 2 में वर्चुअल शिक्षा प्राप्त करने वाले छात्रों से कक्षा के समय के दौरान अपने कैमरे को चालू रखने की उम्मीद की जाती है। निजता के लिए छात्रों के लिए ज़ूम बैकग्राउंड उपलब्ध हैं। कैमरे को चालू रखते हुए, हम एक दूसरे के साथ मानव संबंध सृजित करेंगे जिससे शिक्षण और समुदाय की मजबूत भावना में सहायता मिलती है। यदि छात्रों की कोई चिंताए हैं, तो वे अपने गाइडेंस कांउसलर, वाइस-प्रिंसिपल या प्रिंसिपल से बात कर सकते हैं।

यदि छात्र के पास कैमरा और माइक्रोफ़ोन से युक्त डिवाइस नहीं है, तो कृपया स्विच फॉर्म में यह उल्लेख करें कि डिवाइस की ज़रूरत है। यदि छात्र पहले से ही वर्चुअल शिक्षा प्राप्त कर रहा है तथा उसके पास कैमरा और माइक्रोफ़ोन युक्त डिवाइस नहीं है, तो उचित डिवाइस का अनुरोध करने के लिए वे वाइस-प्रिंसिपल या प्रिंसिपल से बात कर सकते हैं।

सेमेस्टर 2 के लिए, एक साथ शिक्षा प्राप्त करने के इस्तेमाल को न्यूनतम रखने के लिए स्कूलों को निम्नलिखित की अनुमति दी जाएगी:

* ग्रेड 9 और 10 में वैकल्पिक पाठ्यक्रम ऑफरिंग्स को कम करना जहां पर अधिकांश प्रोग्रामों में अनिवार्य पाठ्यक्रम शामिल होता है (अर्थात ग्रेड 9 के सभी छात्र विज्यूअल आर्ट, नाटक या संगीत के बीच में चुनने की बजाए अपने वैकल्पिक पाठ्यक्रम के रूप में आर्ट (कला) को चुनेंगे।)
* विशेषज्ञ प्रोग्रामिंग (अर्थात TOPS, MAST, IB, AP, एक्स्टेंडेड फ्रेंच तथा फ्रेंच इम्मर्सन आदि) में वर्चुअल पाठ्यक्रमों को ऑफर करना जहां पर स्कूल में वर्चुअल छात्रों का एक उपयुक्त समूह मौजूद है।
* दूसरे स्कूलों के साथ, जहां भी संभव हो, “हब्स (केन्द्र”) बनाना। वर्चुअल लर्निंग छात्रों को दूसरे TDSB सेकण्डरी स्कूल के अध्यापक द्वारा पढ़ाया जा सकता है, क्योंकि छात्रों को एक साथ और/या पूरी तरह से वर्चुअल कक्षा में बांट दिया जाता है।
* केवल इन-पर्सन रूप से ही उन पाठ्यक्रमों को ऑफर करना जो मुख्य रूप से अनुभवजन्य/ “हैंड्स ऑन” हैं, जिनमें तकनीकी और शारीरिक और स्वास्थ्य शिक्षा पाठ्यक्रम शामिल हैं। कृपया इन-पर्सन पाठ्यक्रमों की सूची के लिए अपने स्थानीय स्कूल से पूछताछ कर लें।

**इन-पर्सन ऑफर किये जाने वाले पाठ्यक्रम:**

|  |  |  |
| --- | --- | --- |
| मूर्तिकला (स्कल्पचर) | शारीरिक शिक्षा (जिसमें काइन्सियोलॉजी, व्यक्तिगत फिटनेस और लीडरशिप शामिल नहीं हैं) | निर्माण इंजीनियरिंग |
| फैशन | इलेक्ट्रिकल/नेटवर्किंग केब्लिंग | वास्तुशिल्प डिज़ाइन |
| आतिथ्य और पर्यटन | रोबोटिक्स और नियंत्रण प्रणालियां | बेकिंग |
| बेकिंग | कंप्यूटर इंजीनियरिंग प्रौद्योगिकी | हरित उद्योग (ग्रीन इड्रस्ट्रीज़) |
| विनिर्माण प्रौद्योगिकी | परिवहन प्रौद्योगिकी | कस्टम वुडवर्किंग |
| हेयरस्टाइलिंग और एस्थेटिक्स |  |  |

हम यह मानते हैं कि हम फरवरी से काफी पहले ही निर्णय लेने के लिए कह रहे हैं तथा आप इस बात को समझते हैं, इस बात के लिए हम आपके आभारी हैं, क्योंकि इसे पूरा होने में समय लगता है। यदि आपके कोई प्रश्न हैं, तो कृपया वाइस-प्रिंसिपल या प्रिंसिपल से बात करें।

स्विच के कारण होने वाले सभी परिवर्तन दूसरे सेमेस्टर के आरम्भ से 3 फरवरी, 2022 से प्रभावी होंगे।